Yohanes 8 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amerika Tokunɔgbe Amharic Arabic Armenian Australia Tokunɔgbe Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Bicol Bislama Brazil Tokunɔgbe Britain Tokunɔgbe Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Costa Rica Tokunɔgbe Croatian Czech Dangme Danish Drehu Dutch Efik El Salvador Tokunɔgbe Estonian Eŋlisi Eʋegbe Fijian Finnish Franse Ga Georgian German Germany Tokunɔgbe Greek Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hiri Motu Honduras Tokunɔgbe Hungarian Icelandic Igbo Iloko Indonesian Isoko Israel Tokunɔgbe Italian Japanese Javanese Kabiye Kannada Kazakh Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Kwanyama Laotian Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Marshallese Maya Moore Myanmar Ndebele Ndebele (Zimbabwe) Nepali Nias Nicaragua Tokunɔgbe Norwegian Nyaneka Nzema Oromo Ossetian Otetela Panama Tokunɔgbe Pangasinan Papiamento (Curaçao) Persian Poland Tokunɔgbe Polish Ponapean Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Xavante Xhosa Yoruba Zambia Tokunɔgbe Zapotec (Isthmus) Zulu\n* Kpukpui 53 va se ɖe ta 8 kpukpui 11 medze le asinuŋɔŋlɔgbalẽ siwo nye Codex Sinaiticus, Codex Vaticanus, kple Siriagbe me Asinuŋɔŋlɔgbalẽ si wofɔ le Sinai la me o. Akpa sia (si gɔme Helagbe me ŋɔŋlɔwo kple gɔmeɖeɖe bubuwo ɖe vovovoe la) xlẽ ale: 53 Eya ta wo dometɔ ɖe sia ɖe dzo yi eƒe aƒe me. 8 Gake Yesu ya dzo yi Amito la dzi. 2 Ke esi ŋu ke la, egava gbedoxɔa me, eye amewo katã de asi egbɔ vava me, eye wònɔ anyi hete nufiafia wo. 3 Ke agbalẽfialawo kple Farisitɔwo kplɔ nyɔnu aɖe si wolé wònɔ ahasi wɔm la vae, eye esi wona wòtsi tsitre ɖe wo titina vɔ la, 4 wogblɔ nɛ be: “Nufiala, wolé nyɔnu sia wònɔ ahasi wɔm. 5 Mose gblɔ na mí le Sea me be míaƒu kpe nyɔnu siawo tɔgbi. Aleke nèkpɔ tso nya sia ŋu?” 6 Le nyateƒe me la, ɖe wonɔ esia gblɔm be yewoatsɔ adoe kpɔ, be yewoakpɔ nane atsɔ atso enu. Gake Yesu bɔbɔ tsɔ eƒe asibide nɔ nu ŋlɔm ɖe anyigba. 7 Esi wonɔ nya la biamee kokoko ta la, efɔ kɔ dzi, eye wògblɔ na wo be: “Mia dometɔ si ŋu nu vɔ̃ mele o la neƒu kpee gbã.” 8 Eye wògabɔbɔ heyi edzi nɔ nu ŋlɔm ɖe anyigba. 9 Ke ame siwo se nya sia la te dzodzo ɖekaɖeka tso tsitsiawo dzi, eye wogblẽ eya ɖeka kple nyɔnu si nɔ wo titina la ɖi. 10 Esi Yesu fɔ kɔ dzi la, egblɔ nɛ be: “Nyɔnu, woawo ɖe? Ðe ame aɖeke mebu fɔ wò oa?” 11 Egblɔ be: “Ao, aƒetɔ.” Yesu gblɔ be: “Nye hã nyemebu fɔ wò o. Dzo yi; tso fifia dzi la, mèganɔ nu vɔ̃ wɔm azɔ o.” 12 Eya ta Yesu gaƒo nu na wo gblɔ be: “Nyee nye xexea ƒe kekeli. Ame si dzea yonyeme la mele viviti me zɔ ge akpɔ o, ke boŋ agbe ƒe kekeli anɔ esi.” 13 Eya ta Farisitɔwo gblɔ nɛ be: “Wò ŋutɔe le ɖase ɖim le ɖokuiwò ŋu; wò ɖaseɖiɖi la menye nyateƒe o.” 14 Yesu ɖo eŋu gblɔ na wo be: “Ne nye ŋutɔe le ɖase ɖim le ɖokuinye ŋu hã la, nye ɖaseɖiɖi la nye nyateƒe, elabena menya afi si metso kple afi si meyina. Gake miawo ya mienya afi si metso kple afi si meyina o. 15 Miedrɔ̃a ʋɔnu ɖe ŋutilã nu; nye ya nyemedrɔ̃a ʋɔnu ame aɖeke o. 16 Eye ne medrɔ̃a ʋɔnu hã la, nye ʋɔnudɔdrɔ̃ la nye nyateƒe, elabena menye nye ɖekae li o, ke boŋ Fofo si dɔm ɖa la li kplim. 17 Woŋlɔ ɖe mia ŋutɔwo miaƒe Se la me hã be: ‘Ame eve ƒe ɖaseɖiɖi nye nyateƒe.’ 18 Nyee nye ame si le ɖase ɖim le ɖokuinye ŋuti, eye Fofo si dɔm ɖa la hã le ɖase ɖim le ŋunye.” 19 Eya ta wogagblɔ nɛ be: “Afi kae Fofowò le?” Yesu ɖo eŋu be: “Mienyam o, eye mienya Fofonye hã o. Ne ɖe mienyam la, anye ne mienya Fofonye hã.” 20 Nya siawoe wògblɔ le nudzraɖoƒe la esime wònɔ nu fiam le gbedoxɔa me. Gake ame aɖeke melée o, elabena eƒe gaƒoƒo la meɖo haɖe o. 21 Eya ta egagblɔ na wo be: “Nye ya mele dzodzom, eye miadim, ke hã, miaku ɖe miaƒe nu vɔ̃ la me. Afi si yim mele la, miawo miate ŋu ava o.” 22 Eya ta Yudatɔwo te gbɔgblɔ be: “Alo ɖe wòyina eɖokui wu gea? Elabena ele gbɔgblɔm be: ‘Afi si yim mele la, miawo miate ŋu ava o.’” 23 Eya ta egagblɔ na wo be: “Miawo mietso anyigba; nye ya metso dzi. Miawo mietso xexe sia me; nye ya nyemetso xexe sia me o. 24 Eya tae megblɔ na mi be: Miaku ɖe miaƒe nu vɔ̃wo me. Elabena ne miexɔe se be nyee o la, miaku ɖe miaƒe nu vɔ̃wo me.” 25 Eya ta wote gbɔgblɔ nɛ be: “Ame kae nènye?” Yesu gblɔ na wo be: “Nu ka tae megale nu ƒom kpli mi ɖo ya? 26 Nya geɖewo le asinye magblɔ tso mia ŋu, eye nu geɖewo li si ŋu madrɔ̃ ʋɔnu le. Le nyateƒe me la, ame si dɔm ɖa la nye nyateƒetɔ, eye nu siwo tututu mese tso egbɔ la, nu siawo gblɔmee mele le xexea me.” 27 Womese egɔme be Fofo la ŋue wònɔ nu ƒom le na yewo o. 28 Eya ta Yesu gblɔ be: “Ne miekɔ Amegbetɔvi la ɖe dzi vɔ la, ekema mianyae be nyee, eye be nyemewɔa naneke le ɖokuinye si o; ke boŋ ale si Fofo la fiam la, nya siawo megblɔna. 29 Eye ame si dɔm ɖa la li kplim; megblẽ nye ɖeka ɖi o, elabena mewɔa nu siwo dzea eŋu ɣesiaɣi.” 30 Esi wònɔ nya siawo gblɔm la, ame geɖewo xɔ edzi se. 31 Eya ta Yesu yi edzi gblɔ na Yudatɔ siwo xɔ edzi se la be: “Ne mieyi edzi nɔ nye nya la me la, ekema nye nusrɔ̃lawo mienye vavã, 32 eye miadze si nyateƒe la, eye nyateƒe la ana ablɔɖe mi.” 33 Woɖo eŋu nɛ be: “Abraham ƒe dzidzimeviwoe míenye, eye míenye kluviwo na ame aɖeke kpɔ o. Nu ka ta nègblɔ be, ‘Woana ablɔɖe mi’?” 34 Yesu ɖo eŋu na wo be: “Vavã, vavã mele egblɔm na mi be: Ame sia ame si wɔa nu vɔ̃ la, nu vɔ̃ ƒe kluvi wònye. 35 Eye kluvi menɔa aƒe me tegbee o; vi ya nɔa anyi tegbee. 36 Eya ta ne Vi la na ablɔɖe mi la, ekema mianye ablɔɖeviwo ŋutɔŋutɔ. 37 Menya be Abraham ƒe dzidzimeviwoe mienye; gake miele didim be yewoawum, elabena nye nya la mewɔ ŋgɔyiyi aɖeke le mia dome o. 38 Nu siwo mekpɔ le Fofonye gbɔ lae megblɔna; eye miawo hã, nu siwo miese tso mia fofo gbɔ lae miewɔna.” 39 Woɖo eŋu gblɔ nɛ be: “Mía fofoe nye Abraham.” Yesu gblɔ na wo be: “Ne Abraham ƒe viwoe mienye la, ekema miwɔ Abraham ƒe dɔwo. 40 Ke azɔ miele didim be yewoawum, nye ame si gblɔ nyateƒe si mese tso Mawu gbɔ la na mi. Abraham mewɔ nu alea o ɖe. 41 Mia fofo ƒe dɔwo miewɔna.” Wogblɔ nɛ be: “Menye ahasiviwo míenye o; Fofo ɖekae le mía si, si nye Mawu.” 42 Yesu gblɔ na wo be: “Ne Mawue nye mia Fofo la, anye ne mielɔ̃m, elabena Mawu gbɔe metso heva le afi sia. Nyemeva le ɖokuinye si kura o, ke boŋ Ame mae dɔm ɖa. 43 Nu ka tae mienya nya si gblɔm mele la o? Elabena miate ŋu ase nye nya o. 44 Miawo la mietso mia fofo si nye Abosam me, eye mia fofo la ƒe nudzodzrowo miedina be miawɔ. Amewulae ame ma nye tso gɔmedzedzea me, eye meli ke ɖe nyateƒe la me o, elabena nyateƒe mele eme o. Ne ele aʋatso kam la, eƒoa nu tso eɖokui me, elabena aʋatsokala kple aʋatsokafofo wònye. 45 Ke esi nye ya mele nyateƒe tom ta la, miele dzinye xɔm le sesem o. 46 Mia dometɔ kae ate ŋu aɖo kpe edzi be mewɔ nu vɔ̃ si ta wòabu fɔm? Ne nyateƒe tom mele la, ekema nu ka tae miele dzinye xɔm le sesem o? 47 Ame si tso Mawu me la ɖoa to Mawu ƒe nyawo. Esia tae mieɖoa to o, elabena mietso Mawu me o.” 48 Yudatɔwo ɖo eŋu nɛ be: “Ðe míegblɔe wòsɔ be: Samariatɔ nènye, eye gbɔgbɔ vɔ̃ le mewò oa?” 49 Yesu ɖo eŋu be: “Gbɔgbɔ vɔ̃ aɖeke mele menye o, ke boŋ mele bubu dem Fofonye ŋu, eye miawo miele vlo domem. 50 Gake nyemele kafukafu dim na ɖokuinye o; Ame aɖe li, si le edim, eye wòle ʋɔnu drɔ̃m. 51 Vavã, vavã mele egblɔm na mi be: Ne ame aɖe wɔ nye nya dzi la, makpɔ ku akpɔ gbeɖe o.” 52 Yudatɔwo gblɔ nɛ be: “Azɔ ko míenya be gbɔgbɔ vɔ̃ le mewò. Abraham ku, nyagblɔɖilawo hã ku; evɔ nèle gbɔgblɔm be: ‘Ne ame aɖe wɔ nye nya dzi la, maɖɔ ku kpɔ gbeɖe o.’ 53 Gbɔgblɔm nèle be yenye gã wu mía fofo Abraham si ku laa? Nyagblɔɖilawo hã ku. Ame kae nèbuna be yenye?” 54 Yesu ɖo eŋu be: “Ne nye ŋutɔe doa ɖokuinye ɖe dzi la, ekema nye ɖokuidodoɖedzi la menye naneke o. Fofonye, ame si miele gbɔgblɔm be eyae nye miaƒe Mawu, ye doam ɖe dzi; 55 ke hã, mienyae o. Gake nye ya menyae. Eye ne megblɔ be nyemenyae o la, ekema mezu abe miawo ke ene, aʋatsokala. Gake menyae, eye mele eƒe nya dzi wɔm. 56 Mia fofo Abraham tso aseye le esi mɔkpɔkpɔ su esi be wòakpɔ nye ŋkeke la ta, eye wòkpɔe, eye dzi dzɔe.” 57 Eya ta Yudatɔwo gblɔ nɛ be: “Mèkpɔ xɔ ƒe blaatɔ̃ haɖe o, eye nèbe yekpɔ Abraham?” 58 Yesu gblɔ na wo be: “Vavã, vavã mele egblɔm na mi be: Hafi Abraham nava dzɔ la, nye ya meli xoxo.” 59 Eya ta wofɔ kpewo be yewoaƒui; gake Yesu ɣla eɖokui, eye wòdo go le gbedoxɔa me.


Nu kae na ame siwo le afi sia le dzidzɔ kpɔm alea gbegbe? Míaƒe takpekpe gãwo dometɔ ɖeka mee wole. Mawu gblɔ na esubɔla siwo nɔ anyi le blema be woakpe ta zi etɔ̃ ƒe sia ƒe. Nenema kee míawo hã míekpɔa mɔ na kpekpe siwo míewɔna le ƒuƒoƒo gãwo me. (5 Mose 16:16) Míewɔa takpekpe etɔ̃ ƒe sia ƒe, siwo nye: ŋkeke ɖeka nutome sue takpekpe si míewɔna zi eve, kple ŋkeke etɔ̃ nutome gã takpekpe. Aleke takpekpe siawo ɖea vi na míi?\nWodoa ŋusẽ míaƒe Kristotɔwo ƒe nɔviwo ƒe habɔbɔa. Ale si wòdzɔa dzi na Israel viwo be yewoakafu Yehowa ‘le ameha gãwo dome’ la, nenema kee wòdzɔa dzi na míawo hã be míade ta agu na Mawu le wɔna tɔxɛ siawo me. (Psalmo 26:12; 111:1) Takpekpe siawo nana mɔnukpɔkpɔ mí be míade ha kple mía nɔvi Ðasefo siwo tso hame bubuwo me alo tso dukɔ bubuwo me. Le ŋdɔ me ɖiɖiɖemeɣia la, míenɔa takpekpewɔƒea ɖua nu ɖekae kple mía nɔviwo le tadedeagu wɔna siawo me. (Dɔwɔwɔwo 2:42) Míegakpɔa lɔlɔ̃ deto si na mía “nɔviwo ƒe habɔbɔ blibo la katã” wɔ ɖeka le xexea me godoo la teƒe le takpekpe siawo me.—1 Petro 2:17.\nWonana míegawɔa ŋgɔyiyi geɖe le Mawu ƒe Nya la gɔmesese me. Woɖe Ŋɔŋlɔawo me na Israel viwo le takpekpewo me, “wose nya si wogblɔ na wo la gɔme,” eye wòɖe vi geɖe na wo. (Nexemiya 8:8, 12) Míawo hã míedea asixɔxɔ Biblia me nufiame siwo míexɔna le míaƒe takpekpewo me ŋu. Ŋɔŋlɔawo dzie wotua takpekpea ƒe ɖoɖowɔɖi ɖe sia ɖe ɖo. Wotoa nuƒo tuameɖo vovovowo kple wɔwɔfiawo dzi fiaa ale si míawɔ Mawu ƒe lɔlɔ̃nu le míaƒe agbe mee la mí. Ame siwo le dzi dom le nɔnɔme sesẽwo me esi wole agbe nɔm ɖe Kristotɔwo ƒe nudidiwo nu le ɣeyiɣi sesẽ siawo me la ƒe nuteƒekpɔkpɔwo sese dea dzi ƒo na mí geɖe. Wowɔa drama, si me dramawɔlawo dzrana ɖo wòsɔna ɖe ɣeyiɣi si ƒe nudzɔdzɔ wònye la nu, le nutome gã takpekpewo me, siwo fiaa ale si míawɔ ɖe nufiame siwo le Biblia me ŋutinyawo me dzii la mí. Le takpekpe ɖe sia ɖe me la, wowɔa ɖoɖo na ame siwo di be yewoatsɔ nyɔnyrɔxɔxɔ ɖe tsi me aɖo kpe yewoƒe adzɔgbeɖeɖe na Mawu dzii la be woaxɔ nyɔnyrɔ.\nNu ka tae takpekpe gãwo nyea dzidzɔɣiwo?\nVi kae takpekpe siawo dede aɖe na wò?\nDe míaƒe takpekpe si gbɔna ne nàkpɔ ale si ɖekawɔwɔ le míaƒe habɔbɔa mee la teƒe. Ame si le Biblia srɔ̃m kpli wò ate ŋu atsɔ takpekpe si míewɔ va yi ƒe ɖoɖowɔɖi afia wò ne nàkpɔ nuƒo vovovo siwo míese la ƒe tanyawo. Biae wòagblɔ takpekpe si gbɔna ƒe ŋkeke kple teƒe si woawɔe le na wò, nàŋlɔe ɖi ahadze agbagba ade.\nVideo Kpui: Yehowa Ðasefowo Ƒe Ƒe Sia Ƒe Takpekpe\nKpɔ nu si tae ame miliɔn geɖe kpɔa gome le wɔna tɔxɛ sia me le xexea me godoo la ɖa.